|  |  |
| --- | --- |
|  | Tórshavn, tann 23. mai 2023  J. nr.: 23/01932-4  Viðgjørt:  Tygara skriv: |

**Til hoyringarpartarnar**

**Hoyringarskriv viðvíkjandi uppskoti til kunngerð um bann fyri oljufýringum í nýggjum bygningum**

Hjálagt er uppskot til kunngerð um bann fyri oljufýringum í nýggjum bygningum frá 1. januar 2024. Uppskotið fremur átak 11 í orku- og veðurlagspolitikkinum, sum løgtingið samtykti í mai 2022.

Byggilógin og bygningskunngerðin (BK 17) áseta reglur fyri bygging av øllum bygningum, men hetta uppskotið til kunngerð er bara viðkomandi fyri bygningar, sum skulu hitast upp.

Umhvørvismálaráðið hevur leysliga spurt seg fyri hjá oljufeløgunum og nøkrum kommunum, hvussu vanligt tað er hjá nýbyggjarum at velja oljufýr til upphitingarkeldu. Afturmeldingarnar hava verið, at áhugin at fáa sær oljufýring í nýggj hús er nógv minkaður tey seinnu árini.

Tað verður ikki mett at vera eitt stórt inntriv at banna oljufýrda upphiting í nýggjum bygningum. Í dag eru fleiri møguleikar fyri umhvørvisliga burðardyggari upphiting, sum yvir eitt longri tíðarskeið er kappingarfør í prísi við oljufýrda upphiting. Landsstýrið hevur tí mett, at hetta er rætta løtan at fremja orkuskiftið innan upphiting av bygningum.

Kommunurnar eru byggimyndugleiki og umsita byggireglurnar. Umsóknir um byggiloyvi skulu latast avvarðandi kommunu. Umsóknir, sum verða latnar inn 1. november og seinni, verða raktar av kravinum um aðra upphitingarkeldu enn olju.

Reglurnar um bann fyri oljufýringum í nýggjum bygningum koma aftur at galdandi reglum í byggilógini, BK 17 og møguligum byggireglum í góðkendum byggisamtyktum hjá kommununum.

* Viðmerkingar til uppskotið skulu sendast Umhvørvismálaráðnum í seinasta lagi 20. juni 2023 á umhvorvi@umhvorvi.fo.

**Uppskotið til kunngerð um bann fyri oljufýringum í nýggjum bygningum er sent hesum pørtum til hoyringar:**

* kommununum
* Effo
* Magn
* Felagnum Peningastovnar
* TRYGD
* Betri Trygging
* Ráðgervarafelagnum í Vinnuhúsinum
* Føroya Verkfrøðingafelag
* Føroya Byggifrøðingafelag
* Føroya Handverkarafelag
* Føroya Handverksmeistarafelag
* Landsfelag Handverkaranna
* Arkitektafelag Føroya
* Byggiharrasamtaki Føroya
* Kommunufelagnum
* Fjarhitafelagnum
* Arbeiðs- og brunaeftirlitinum
* Deildini fyri arbeiðs- og almannaheilsu
* Kærustovninum
* Landsverki
* Bústøðum
* Umhvørvisstovuni

Uppskotið er eisini tøkt á heimasíðuni: [www.umhvorvi.fo](http://www.umhvorvi.fo)

Vegna Umhvørvismálaráðið

Hilmar Høgenni

deildarstjóri